Gesonde geldgewoontes wat jy jou kinders kan leer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Gesonde geldgewoontes wat jy jou kinders kan leer
Gesonde geldgewoontes wat jy jou kinders kan leer
Donderdag | 16 Julie | 2020
Gegewe hoe belangrik finansiële geletterdheid is, kan om kinders van jongs af oor geld te leer hulle toerus om beter besluite te neem wanneer hulle begin om hulle eie geld te verdien. Die uitdagende finansiële krisis gedurende die Covid-19-krisis is die perfekte tyd om daarmee te begin.
Bo en behalwe om jou kinders se eie spaargeld te vestig, is dit belangrik om jou kinders ouderdomgepaste lesse oor geld te leer, sê Ronald King, Hoof: Openbare Beleid & Regulatoriese Sake by PSG.
Maak geld kindvriendelik
Namate jou kinders ouer word, ondersoek maniere om hulle op praktiese en gedenkwaardige maniere ‘volwasse’ geldlesse te leer. Een manier is om aan hulle ‘prestasiebonusse’ te betaal vir die raaksien van geleenthede om geld tuis en vir hulle skoolaktiwiteite te spaar. Wanneer jy jou jaarlikse aankope van skooluitrustings doen en hulle vind ʼn goedkoper aanbod van skoolskoene elders, investeer die verskil in hulle spaarrekenings.
Jy kan oorweeg om ʼn belastingvrye spaarrekening namens jou kind te open, of ʼn effektetrustrekening indien jou beleggingshorison korter is. Jy kan ook die dissipline navolg om te spaar deur op ʼn spesifieke datum elke maand sakgeld te gee. Dit demonstreer dat geld nie summier beskikbaar is nie en dat vir dinge, soos hulle opleiding, beplan en gespaar moet word.
Praat met jou kinders oor vrae wat hulle oor geld mag hê. Deur hulle te help om dit wat hulle verwar te verstaan maak dit hulle gedagtes oop vir kreatiewe idees waarmee gewerk kan word. Sodra jou tieners die konsep van saamgestelde rente verstaan, kan die opwinding van en toewyding aan om die aanvanklike bedrag te laat groei dalk inskop.
Alhoewel die (weeklikse of maandelikse) sakgeld wat jy gee dieselfde mag wees, sal hulle persoonlike uitgawes verander. Een maand sal jou kind jou dalk vra vir ʼn vroeë onttrekking om ʼn kamera te koop vir die fotografieklas, en die volgende maand ʼn boek. Deur hulle van ‘state’ te voorsien, sal jou kinders minder geïntimideerd wees deur persoonlike finansiële beplanning en ʼn realistiese idee hê van wat dit behels om te begroot, uitgawes na te gaan en bewus te wees van hoe hulle hulle geld bestee. Nog belangriker is dat hulle sal leer om vooruit te beplan vir dit wat hulle benodig en wil hê.
Maak in hierdie tyd toegewings vir foute sodat hulle weet om nie paniekerig te raak wanneer die omgewing of kostes verander nie. Intuïsie gekombineer met jou lesse is die sleutel vir hulle om hulle nuutgevonde finansiële verantwoordelikheid te navigeer.
Dink twee keer voordat jy een keer klik
Die nuwer generasie word groot met die internet, maar dit is nooit ʼn slegte idee om hulle te leer om veilig en slim aanlyn inkopies te doen nie.
Begin deur hulle die verskil tussen ʼn krediet- en debietkaart te leer en watter een jy sal toelaat vir die aanlyn koopverantwoordelikhede wat jy hulle van tyd tot tyd mag gee. Beklemtoon dat transaksies slegs op betroubare webwerwe gedoen moet word en om dit makliker te maak, voorsien ʼn lys van plekke waar jy die gebruik van die kaart sal toelaat.
Deur ouer kinders dan en wan die verantwoordelikheid te gee om hulle eie aankope van skryfbehoeftes te doen (met jou toesig), sal hulle nie alleen leer hoe om pryse te vergelyk en by hulle begroting te hou nie, maar ook om vertroud te raak met die koste van dinge (en hoe dit met verloop van tyd kan verander). Jou kinders sal hopelik leer dat finansiële beplanning gebaseer is op behoeftes eerste, dan begeertes. Handboeke? Behoefte. Speelstasie? Begeerte.
Speel die rol van raadgewer
Finansiële raadgewers is gekwalifiseerde professionele persone wat hulle daartoe verbind om jou huidige situasie te evalueer en jou te help om ʼn realistiese strategie te bou om jou ideale finansiële doelwitte te kan bereik.
Namate jou kinders meer begrip ontwikkel, sal jy ook wil hê dat hulle die rol van ʼn finansiële raadgewer in hulle persoonlike beplanningsreis verstaan wanneer die tyd aanbreek, maar, nog belangriker, om eerlik met hulle raadgewer te wees. Jy mag dit oorweeg om hulle in te sluit by gesprekke wat jy met jou raadgewer voer. Klein lessies lei tot groot, goed ingeligte besluite en as ʼn ouer sal die voortgaande les van om finansieel voorbereid te wees, in die toekoms baie vrugte dra.
Ronald King, Hoof: Openbare Beleid & Regulatoriese Sake by PSG.